CELEX: 31985D0071
Language: el
Date: 1984-12-21 00:00:00
Title: 85/71/ΕΟΚ: Απόφαση της Επιτροπής της 21ης Δεκεμβρίου 1984 όσον αφορά τον κατάλογο των ουσιών που έχουν κοινοποιηθεί κατ'εφαρμογή της οδηγίας 67/548/ΕΟΚ του Συμβουλίου σχετικά με την προσέγγιση των νομοθετικών, κανονιστικών και διοικητικών διατάξεων για την ταξινόμηση, συσκευασία και επισήμανση των επικίνδυνων ουσιών

Avis juridique important

|

31985D0071

85/71/ΕΟΚ: Απόφαση της Επιτροπής της 21ης Δεκεμβρίου 1984 όσον αφορά τον κατάλογο των ουσιών που έχουν κοινοποιηθεί κατ'εφαρμογή της οδηγίας 67/548/ΕΟΚ του Συμβουλίου σχετικά με την προσέγγιση των νομοθετικών, κανονιστικών και διοικητικών διατάξεων για την ταξινόμηση, συσκευασία και επισήμανση των επικίνδυνων ουσιών  

Επίσημη Εφημερίδα αριθ. L 030 της 02/02/1985 σ. 0033 - 0034 Φινλανδική ειδική έκδοση: Κεφάλαιο 13 τόμος 14 σ. 0150  Ισπανική ειδική έκδοση: Κεφάλαιο 13 τόμος 18 σ. 0196  Σουηδική ειδική έκδοση: Κεφάλαιο 13 τόμος 14 σ. 0150  Πορτογαλική ειδική έκδοση : Κεφάλαιο 13 τόμος 18 σ. 0196 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 21ης Δεκεμβρίου 1984  όσον αφορά τον κατάλογο των ουσιών που έχουν κοινοποιηθεί κατ' εφαρμογή της οδηγίας 67/548/ΕΟΚ του Συμβουλίου σχετικά με την προσέγγιση των νομοθετικών, κανονιστικών και διοικητικών διατάξεων για την ταξινόμηση, συσκευασία και επισήμανση των επικίνδυνων ουσιών  (85/71/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 67/548/ΕΟΚ του Συμβουλίου της 27ης Ιουνίου 1967 σχετικά με την προσέγγιση των νομοθετικών, κανονιστικών και διοικητικών διατάξεων για την ταξινόμηση, συσκευασία και επισήμανση των επικίνδυνων ουσιών (1), όπως τροποποιήθηκε τελευταία με την οδηγία 79/831/ΕΟΚ (2), και ιδίως το άρθρο 13,  Εκτιμώντας:  ότι το άρθρο 13 παράγραφος 2 της οδηγίας 67/548/ΕΟΚ προβλέπει ότι η Επιτροπή τηρεί κατάλογο των κοινοποιημένων ουσιών σύμφωνα με την οδηγία·  ότι το άρθρο 13 παράγραφος 3 της οδηγίας 67/548/ΕΟΚ προβλέπει ότι οι πληροφορίες και η μορφή υπό την οποία αυτές περιλαμβάνονται στον κατάλογο αυτό καθορίζονται σύμφωνα με τη διαδικασία που προβλέπεται στο άρθρο 21·  ότι, σύμφωνα με τους στόχους της οδηγίας 67/548/ΕΟΚ για την προστασία του ανθρώπου και του περιβάλλοντος από τους κινδύνους που μπορούν να προέλθουν από τη διάθεση στην αγορά νέων ουσιών, είναι σκόπιμη η δημοσίευση του καταλόγου αυτού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των επικίνδυνων ουσιών και παρασκευασμάτων,  ΑΠΟΦΑΣΙΖΕΙ:  Άρθρο 1  Ο κατάλογος των χημικών ουσιών που τηρεί η Επιτροπή σύμφωνα με το άρθρο 13 παράγραφος 2 της οδηγίας 67/548/ΕΟΚ, στο εξής αναφερόμενος ως «κατάλογος», καταρτίζεται σύμφωνα με τις διατάξεις που καθορίζονται στο παράρτημα.  Άρθρο 2  Ο κατάλογος εκείνων των χημικών ουσιών που έχουν γνωστοποιηθεί σύμφωνα με το άρθρο 6 της οδηγίας 67/548/ΕΟΚ από την 1η Ιουλίου του έτους δημοσίευσης του ευρετηρίου Einecs, θα δημοσιευθεί στην Επίσημη Εφημερίδα των Ευρωπαϊκών Κοινοτήτων, σειρά C, το αργότερο στις 31 Δεκεμβρίου του ίδιου έτους. Ενημερωμένοι κατάλογοι θα δημοσιεύονται κάθε χρόνο στην Επίσημη Εφημερίδα των Ευρωπαϊκών Κοινοτήτων το αργότερο μέχρι τις 31 Δεκεμβρίου και θα καλύπτουν την περίοδο από την 1η Ιουλίου του προηγούμενου έτους μέχρι τις 30 Ιουνίου του έτους της δημοσίευσης.  Βρυξέλλες, 21 Δεκεμβρίου 1984.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. 196 της 16. 8. 1967, σ. 1.  (2) ΕΕ αριθ. L 259 της 15. 10. 1979, σ. 10.   ΠΑΡΑΡΤΗΜΑ  Διαδικασία κατάρτισης του καταλόγου  1. Η Επιτροπή καταρτίζει και τηρεί κατάλογο βάσει των πληροφοριών που της παρέχουν οι αρμόδιες αρχές των κρατών μελών σύμφωνα με το άρθρο 9 της οδηγίας.  2. Για καθεμιά εμπεριεχόμενη ουσία ο κατάλογος θα περιλαμβάνει τις ακόλουθες πληροφορίες:  - τον αύξοντα αριθμό της γνωστοποίησης,  - την ταυτότητα της ουσίας.  Εξάλλου, εφόσον πρόκειται για επικίνδυνη ουσία, ο κατάλογος θα περιλαμβάνει την ταξινόμηση της ουσίας σύμφωνα με το άρθρο 4 της οδηγίας, μετά από την εισδοχή της στο παράρτημα Ι αυτής της οδηγίας με τον αριθμό της ΕΟΚ.  3. Υπό την επιφάλαξη των διατάξεων της παραγράφου 4, η ταυτότητα της ουσίας θα καταχωρείται με:  - την (τις) εμπορική(ές) ονομασία(ες) της, και  - τη χημική ονομασία της σύμφωνα με την ονοματολογία IUPAC (International Union of Pure and Applied Chemistry).  4. Εφόσον η αρμόδια αρχή το ζητήσει, κατ' εφαρμογή του άρθρου 11 της οδηγίας, η ταυτότητα της ουσίας δύναται να καταχωρείται μόνο με την εμπορική της ονομασία, όπως αυτή παρέχεται από τον γνωστοποιούντα, σύμφωνα με το άρθρο 6 παράγραφος 1 της οδηγίας.  Σε περίπτωση μιας επικίνδυνης ουσίας, η ταυτότητα της ουσίας δύναται να καταχωρείται κατ' αυτόν τον τρόπο μέχρις ότου η ουσία προστεθεί στο παράρτημα Ι της οδηγίας. Μετά από την προσθήκη της στο παράρτημα Ι θα προστίθενται στον κατάλογο οι ονομασίες που περιέχονται σ' αυτό.  Σε περίπτωση που μια ουσία δεν έχει ταξινομηθεί σαν επικίνδυνη, η ταυτότητα της ουσίας δύναται να καταχωρείται κατ' αυτό τον τρόπο για μια περίοδο τριών ετών το ανώτερο μετά την πρώτη εγγραφή της στον κατάλογο. Εντούτοις, κατά το άρθρο 7 παράγραφος 3 της οδηγίας, εφόσον κατά την άποψη της αρμόδιας αρχής η ένδειξη της χημικής ονομασίας σύμφωνα με την ονοματολογία IUPAC παρέχει πληροφορίες που αφορούν την εκμετάλλευση και την παρασκευή, η ουσία καταχωρείται μόνο με την εμπορική ονομασία της για όσο χρονικό διάστημα κρίνει σκόπιμο η εν λόγω αρχή.  Δήλωση της Επιτροπής  Η Επιτροπή αναλαμβάνει την ευθύνη να χρησιμοποιεί, κάθε φορά που αυτό είναι δυνατό, το όνομα IUPAC για την καταχώρηση των επικίνδυνων ουσιών στο παράρτημα Ι της οδηγίας.